Bybelskool » Openbaring 15 – Die oordeel breek onafwendbaar aan
Hoofstuk 15 is 'n kort inleiding op die finale oordeel waarin die sewe goue bakke gloeiende kole van God se toorn op die aarde uitgegooi word. Dié sewe bakke met oordele word as sewe plae geteken wat God se oordeel voltooi wat ook Babilon (Rome) se vernietiging insluit.
Hulle ontvang van die vier lewende wesens, verteenwoordigend van die skepping en God se teenwoordigheid daarbinne, die sewe bakke met gloeiende kole van God se toorn. Dit kom ooreen met die vorige twee soortgelyke prosesse in Openb. 5:8 en 8:3-5 waar dit met die gebede van die gelowiges verbind word asook met vuur.